Antonio Rinaldi

Antonio Rinaldi (* 1710 – † 10. apríl 1794, Rím, Taliansko) bol taliansky barokový architekt, ktorý študoval u Luigiho Vanvitelliho a pracoval prevažne v Rusku.

V roku 1751 – počas výletu do Anglicka – ho zavolal hajtman Kirill Razumovskij, aby vyzdobil jeho rezidenciu na Ukrajine. Jeho prvou dôležitou svetskou objednávkou bol zámok Novoznamenka od kancelára Voroncova. V roku 1754 bol vymenovaný za hlavného architekta mladého dvora (budúceho Petra III. a Kataríny Veľkej). Odtiaľto pochádzajú jeho najznámejšie barokové návrhy: palác Petra III. (1758 – 1760) a nákladne vyzdobený Čínsky palác (1762 – 1768). V 70. rokoch 18. storočia pracoval najmä ako hlavný architekt grófa Orlova, ktorý bol hlavným obľúbencom cárovnej Kataríny Veľkej a najmocnejší muž v krajine. Počas tohto obdobia postavil dve grandiózne klasicistické sídla – Mramorový palác v Petrohrade a zámok Gatčina. Navrhol tiež pre Orlovovcov niekoľko monumentov v Cárskom Sele a svoje dielo ukončil prácou na katolíckom kostole sv. Kataríny.

Iné projekty 

Narodenia v 1710
Úmrtia v 1794
Talianski architekti
Ruskí architekti
Barokoví architekti